EELNÕU

11.04.2025

SISEMINISTER

MÄÄRUS 2025. a nr

**Siseministri määruste muutmine seoses**

**välismaalaste seaduse muutmise** **ja sellega**

**seonduvalt teiste seaduste muutmise seaduse**

**(rändemenetluste tõhustamine) eelnõuga**

Määrus kehtestatakse Euroopa Liidu kodaniku seaduse § 52 lõike 1, politsei ja piirivalve seaduse § 252 lõike 2 ning välismaalaste seaduse § 101 lõike 1 punktide 1–4 ja 9, § 102 lõike 1, § 110 lõike 1, § 110 lõike 12, § 111 lõike 1, § 224 lõike 1 punkti 1, § 228 lõike 1, § 250 lõike 2 punktide 4 ja 5 ning § 2971 lõike 4 alusel.

**§ 1. Siseministri 8. veebruari 2019. aasta määruse nr 6 „Broneeringuinfo andmekogu põhimäärus“ muutmine**

Siseministri 8. veebruari 2019. aasta määruses nr 6 „Broneeringuinfo andmekogu põhimäärus“ tehakse järgmised muudatused:

**1)** paragrahvi 3 lõige 1 ja § 6 lõike 2 punktid 1–3, 5, 6 ja 9–12 tunnistatakse kehtetuks;

**2)** paragrahvi 6 lõike 2 punktid 4, 7 ja 8 sõnastatakse järgmiselt:

„4) Interpoli andmebaasid – tagaotsimisteate või muu hoiatusteate andmed isiku ja tema reisidokumendi kohta;

7) politsei andmekogu – otsimise andmestiku andmed;

8) Schengeni infosüsteemi riiklik register – loovutamise või väljaandmise eesmärgil tagaotsitava isiku andmed, tagaotsitava tunnistaja ja süüdistatava või süüdimõistetu andmed, andmed isiku, dokumendiplangi ja isikut tõendava dokumendi kohta, varjatud, küsitlus- või erikontrolli teostamiseks ning varastatud, ebaseaduslikult omastatud või kaotatud dokumendiplangi ja kehtetuks tunnistatud isikut tõendava dokumendi andmed, mis on kantud Schengeni infosüsteemi riiklikusse registrisse arestimise, konfiskeerimise või kriminaalmenetluses asitõendi tagamiseks.“.

**§ 2.** **Siseministri 26. augusti 2020. aasta määruse nr 33 „Elamisloakaardi vorm ja tehniline kirjeldus ning elamisloakaardile kantavate andmete loetelu“ muutmine**

Siseministri 26. augusti 2020. aasta määruse nr 33 „Elamisloakaardi vorm ja tehniline kirjeldus ning elamisloakaardile kantavate andmete loetelu“ § 4 lõike 13 punkt 9 tunnistatakse kehtetuks.

**§ 3. Siseministri 18. detsembri 2015. aasta määruse nr 81 „Elamislubade ja töölubade registri põhimäärus“ muutmine**

Siseministri 18. detsembri 2015. aasta määruses nr 81 „Elamislubade ja töölubade registri põhimäärus“ tehakse järgmised muudatused:

**1)** määruse pealkirjas ja § 1 tekstis asendatakse sõnad „elamislubade ja töölubade register“ sõnadega „elamislubade ja elamisõiguste andmekogu“;

**2)** paragrahvi 2 lõige 2 sõnastatakse järgmiselt:

**„**(2) Andmekogu pidamise eesmärgi ja Euroopa Liidu õigusaktis, välislepingus, seaduses või määruses sätestatud ülesande täitmiseks töödeldakse andmekogus:

1) elamisloa või tööloa andmise, pikendamise, kehtetuks tunnistamise ja taastamise menetluse andmeid;

2) elamisloa andmete välisriigi reisidokumenti kandmise menetluse andmeid;

3) Eestist eemalviibimise registreerimise menetluse andmeid;

4) Euroopa Liidu kodaniku perekonnaliikme tähtajalise elamisõiguse andmise ja pikendamise menetluse andmeid;

5) Euroopa Liidu kodaniku või tema perekonnaliikme alalise elamisõiguse registreerimise menetluse andmeid;

6) kohanemisprogrammiga seotud toimingu andmeid.“;

**3)** paragrahvi 9 lõike 1 punkti 13, lõike 2 punkti 10 ja § 19 lõike 1 punkti 10 täiendatakse pärast sõnu „e-posti aadress“ sõnadega „, sotsiaalmeedia kontod“;

**4)** paragrahvi 9 lõike 1 punktis 22, lõike 3 punktis 3 ja § 19 lõike 2 punktis 3 asendatakse sõna „karistatuse“ sõnaga „karistamise“;

**5)** paragrahvi 9 lõike 1 punkt 23 sõnastatakse järgmiselt:

„23) andmed välisriigi relvajõududes, sealhulgas kohustuslikus ajateenistuses, kaadrisõjaväelasena teenimise või välisriigi relvajõudude reservi kuulumise kohta, andmed väljaspool Eestit sõjaväelises operatsioonis osalemise kohta ning andmed luure- või julgeolekuteenistuses töötamise või sellega seoste kohta ning andmed riiklikus või mitteriiklikus relvastatud organisatsioonis või üksuses töötamise kohta;“;

**6)** paragrahvi 9 lõiget 1 täiendatakse punktiga 231 järgmises sõnastuses:

„231) andmed selle kohta, kas taotleja kuulub või on kuulunud kuritegelikku ühendusse, terroristlikku ühendusse või äärmusrühmitusse või omab või on omanud kontakti nendesse kuuluvate või kuulunud isikutega, viibib või on viibinud terroristliku organisatsiooni või äärmusrühmituse kontrolli all oleval alal, puutub või on puutunud kokku tulirelva või lõhkematerjaliga või oskab neid käsitseda või on pannud toime inimsusevastase kuriteo või sõjakuriteo veendumuste alusel;“;

**7)** paragrahvi 9 lõike 1 punkti 28 ja lõike 2 punkti 19 täiendatakse pärast sõna „teave“ sõnadega „, mida taotleja peab oluliseks esitada“;

**8)** paragrahvi 9 lõike 3 punkt 4 sõnastatakse järgmiselt:

„4) andmed välisriigi relvajõududes, sealhulgas kohustuslikus ajateenistuses, kaadrisõjaväelasena teenimise või välisriigi relvajõudude reservi kuulumise kohta, andmed väljaspool Eestit sõjaväelises operatsioonis osalemise kohta ning andmed luure- või julgeolekuteenistuses töötamise või sellega seoste kohta ning andmed riiklikus või mitteriiklikus relvastatud organisatsioonis või üksuses töötamise kohta;“;

**9)** paragrahvi 9 lõiget 3 täiendatakse punktiga 41 järgmises sõnastuses:

„41) andmed selle kohta, kas taotleja kuulub või on kuulunud kuritegelikku ühendusse, terroristlikku ühendusse või äärmusrühmitusse või omab või on omanud kontakti nendesse kuuluvate või kuulunud isikutega, viibib või on viibinud terroristliku organisatsiooni või äärmusrühmituse kontrolli all oleval alal, puutub või on puutunud kokku tulirelva või lõhkematerjaliga või oskab neid käsitseda või on pannud toime inimsusevastase kuriteo või sõjakuriteo veendumuste alusel;“;

**10)** paragrahvi 10 sissejuhatav lauseosa sõnastatakse järgmiselt:

„Tähtajalise elamisloa või selle pikendamise taotlemise korral kriminaalmenetluses osalemiseks, kantakse andmekogusse järgmised andmed:“;

**11)** paragrahvi 16 punktis 8 asendatakse sõnad „kaks aastat“ tekstiosaga „12 kuud“;

**12)** paragrahvi 16 punkt 91 tunnistatakse kehtetuks;

**13)** paragrahvi 16 täiendatakse punktiga 12 järgmises sõnastuses:

„12) märge spordialaliidu nõusoleku kohta välismaalase Eestis töötamiseks sportlasena, treenerina, spordikohtunikuna või sporditöötajana, kui välismaalase tööandja ei ole spordialaliit ja tähtajalise elamisloa töötamiseks taotlemisel kohaldatakse välismaalaste seaduse § 181 lõike 1 punktis 7 sätestatud erandit.“;

**14)** määrust täiendatakse §-ga 181 järgmises sõnastuses:

„**§ 181. Enne tähtajalise elamisloa taotlemist elektrooniliselt esitatud andmete ja tõendite andmekogusse kandmine**

Välismaalase kohta, kes on esitanud tähtajalise elamisloa taotlemiseks nõutud andmed ja tõendid välismaalaste seaduse § 2121 kohaselt, kantakse andmekogusse tähtajalise elamisloa taotleja kohta sätestatud andmed, välja arvatud sõrmejäljekujutised ja allkirjanäidis.“;

**15)** paragrahvi 19 lõike 2 punkt 4 sõnastatakse järgmiselt:

„4) andmed välisriigi relvajõududes, sealhulgas kohustuslikus ajateenistuses, kaadrisõjaväelasena teenimise või välisriigi relvajõudude reservi kuulumise kohta, andmed väljaspool Eestit sõjaväelises operatsioonis osalemise kohta ning andmed luure- või julgeolekuteenistuses töötamise või sellega seoste kohta ning andmed riiklikus või mitteriiklikus relvastatud organisatsioonis või üksuses töötamise kohta;“;

**16)** paragrahvi 19 lõiget 2 täiendatakse punktiga 5 järgmises sõnastuses:

„5) andmed selle kohta, kas taotleja kuulub või on kuulunud kuritegelikku ühendusse, terroristlikku ühendusse või äärmusrühmitusse või omab või on omanud kontakti nendesse kuuluvate või kuulunud isikutega, viibib või on viibinud terroristliku organisatsiooni või äärmusrühmituse kontrolli all oleval alal, puutub või on puutunud kokku tulirelva või lõhkematerjaliga või oskab neid käsitseda või on pannud toime inimsusevastase kuriteo või sõjakuriteo veendumuste alusel.“;

**17)** paragrahvi 27 sissejuhatavat lauseosa täiendatakse pärast sõna „edaspidi“ sõnadega „käesolevas jaos“;

**18)** määrust täiendatakse §-ga 271 järgmises sõnastuses:

**„§ 271.** **Enne** **perekonnaliikme tähtajalise elamisõiguse taotlemist elektrooniliselt esitatud andmete ja tõendite andmekogusse kandmine**

Perekonnaliikme kohta, kes on esitanud tähtajalise elamisloa taotlemiseks nõutud andmed ja tõendid Euroopa Liidu kodaniku seaduse § 231 kohaselt, kantakse andmekogusse perekonnaliikme tähtajalise elamisõiguse taotleja kohta sätestatud andmed, välja arvatud sõrmejäljekujutised ja allkirjanäidis.“;

**19)** paragrahvi 28 lõike 1 punktist 2 jäetakse välja sõnad „Euroopa Liidu kodaniku“;

**20)** paragrahvi 34 punktis 2 asendatakse sõnad „isiku kriminaalkorras karistatuse“ sõnadega „või muu dokument isiku kriminaalkorras karistamise“;

**21)** paragrahvi 34 punkti 4 ja 5 täiendatakse enne sõna „perekonnaliikme“ sõnadega „Euroopa Liidu kodaniku“;

**22)** paragrahvi 40 lõige 1 tunnistatakse kehtetuks;

**23)** paragrahvi 40 täiendatakse lõikega 3 järgmises sõnastuses:

„(3) Välismaalaste seaduse § 2121 kohaselt esitatud tähtajalise elamisloa taotlemiseks või Euroopa Liidu kodaniku seaduse § 231 kohaselt esitatud Euroopa Liidu kodaniku perekonnaliikme tähtajalise elamisõiguse taotlemiseks nõutud andmeid ja tõendeid säilitatakse kuus kuud andmete andmekogusse kandmisest arvates.“.

**§ 4. Siseministri 18. detsembri 2015. aasta määruse nr 80 „Euroopa Liidu kodaniku ja tema perekonnaliikme elamisõiguse taotlemise, andmise ning selle pikendamise ja lõpetamise kord“ muutmine**

Siseministri 18. detsembri 2015. aasta määruses nr 80 „Euroopa Liidu kodaniku ja tema perekonnaliikme elamisõiguse taotlemise, andmise ning selle pikendamise ja lõpetamise kord“ tehakse järgmised muudatused:

**1)** paragrahvi 8 lõike 1 esimest lauset täiendatakse pärast sõna „täidetud“ sõnadega „loetavalt ja üheselt mõistetavalt“;

**2)** paragrahvi 10 lõige 1 sõnastatakse järgmiselt:

„(1) Taotluse allkirjastamisega kinnitab taotleja, et ta ei ole esitanud taotluses valeandmeid ega lisanud taotlusele võltsitud dokumente.“;

**3)** paragrahvi 11 lõige 3 sõnastatakse järgmiselt:

„(3) Taotluse allkirjastamisega kinnitab taotleja, et taotlusele lisatud koopia vastab originaaldokumendile, see ei sisalda valeandmeid ja seda ei ole võltsitud.“;

**4)** paragrahvi 29 lõike 2 esimene lause sõnastatakse järgmiselt:

„Taotluse läbivaatamise tähtaja pikendamise korral ei tohi kogu menetlusaeg kokku ületada viit kuud.“.

**§ 5.** **Siseministri 16. jaanuari 2024. aasta määruse nr 2 „Iduettevõtte või kasvuettevõtte määratlusele vastavuse hindamise tingimused ja kord ning selleks esitatavate andmete ja tõendite loetelu ning nende esitamise nõuded“ muutmine**

Siseministri 16. jaanuari 2024. aasta määruse nr 2 „Iduettevõtte või kasvuettevõtte määratlusele vastavuse hindamise tingimused ja kord ning selleks esitatavate andmete ja tõendite loetelu ning nende esitamise nõuded“ paragrahvi 3 lõige 1 sõnastatakse järgmiselt:

„(1) Kui ettevõte taotleb välismaalase lühiajalise Eestis töötamise registreerimist kasvuettevõttes, hindab haldusorgan enne lühiajalise Eestis töötamise registreerimist, kas äriühing või välismaa äriühingu filiaal (edaspidi *äriühing*) vastab kasvuettevõtte määratlusele.“.

**§ 6. Siseministri 22. märtsi 2023. aasta määruse nr 6 „Migratsioonijärelevalve andmekogu põhimäärus“ muutmine**

Siseministri 22. märtsi 2023. aasta määruses nr 6 „Migratsioonijärelevalve andmekogu põhimäärus“ tehakse järgmised muudatused:

**1)** paragrahvi 6 lõiget 1 täiendatakse punktiga 91 järgmises sõnastuses:

„91) foto või näokujutis;“;

**2)** paragrahvi 11 lõiget 1 täiendatakse punktidega 21–23 järgmises sõnastuses:

„21) automaatse biomeetrilise isikutuvastuse süsteemi andmekogu – välismaalase biomeetrilised andmed;

22) karistusregister – välismaalase ja välismaalase kutsuja või muu isiku, kelle juurde välismaalane tuleb, karistusandmed;

23) majandustegevuse register – tegevusloa ja majandustegevuse teatise andmed;“;

**3)** paragrahvi 11 lõike 1 punktis 7 asendatakse sõnad „ja otsimise andmestiku“ sõnadega „, otsimise ja jälitusmenetluse andmestiku“;

**4)** paragrahvi 15 täiendatakse lõikega 6 järgmises sõnastuses:

„(6) Käesoleva määruse § 6 lõike 1 punktis 91 nimetatud foto või näokujutis kustutatakse viivitamata pärast isiku tuvastamise või isikusamasuse kontrollimise võrdlusuuringu tegemist.“.

**§ 7. Siseministri 18. detsembri 2015. aasta määruse nr 82 „Pikaajalise viisa andmise, viibimisaja vormistamise ja viibimisaja pikendamise kord ja tähtajad ning piisavate rahaliste vahendite määr“ muutmine**

Siseministri 18. detsembri 2015. aasta määruses nr 82 „Pikaajalise viisa andmise, viibimisaja vormistamise ja viibimisaja pikendamise kord ja tähtajad ning piisavate rahaliste vahendite määr“ tehakse järgmised muudatused:

**1)** paragrahvi 2 lõikes 2 asendatakse sõnad „eesti, inglise või vene keeles ja suurtähtedega“ sõnadega „eesti või inglise keeles“;

**2)** paragrahvi 2 täiendatakse lõikega 11 järgmises sõnastuses:

„(11) Määruses sätestatud nõuetele vastav taotlus võetakse menetlusse selle esitamise päeval. Posti teel või elektrooniliselt esitatud taotlus võetakse menetlusse hiljemalt selle saabumise päevale järgneval tööpäeval.“;

**3)** paragrahvi 3 lõikes 1 asendatakse sõnad „eesti, inglise, vene või menetleja poolt aktsepteeritud“ sõnadega „eesti või inglise“;

**4)** paragrahvi 5 lõike 1 punkt 8 sõnastatakse järgmiselt:

„8) Eestis viibimise ajal piisavate rahaliste vahendite olemasolu tõendavad dokumendid, sealhulgas tõend taotleja sissetulekute kohta taotluse esitamisele vahetult eelnenud kolme kuu jooksul, millest nähtuvad vähemalt sissetuleku suurus, regulaarsus ja allikad;“;

**5)** paragrahvi 5 lõiget 1 täiendatakse punktidega 9 ja 10 järgmises sõnastuses:

„9) reisipileti broneering Eestisse või muu transpordivahendi kasutamist tõendav dokument;

10) dokument taotleja välisriigis kriminaalkorras karistamise või karistuse puudumise kohta või tõend selle kohta, et sellist dokumenti ei ole taotlejal välisriigist võimalik saada.“;

**6)** paragrahvi 5 lõike 3 punktis 1 asendatakse sõnad „lühiajaline töötamine“ sõnadega „lühiajaline Eestis töötamine“;

**7)** paragrahvi 5 lõiget 3 täiendatakse punktiga 3 järgmises sõnastuses:

„3) välismaalase Eestis sündinud alaealine laps, kes viibib Eestis seaduslikult välismaalaste seaduse § 43 lõike 33 alusel ning taotleb Politsei- ja Piirivalveametis pikaajalist viisat Eestis viibimise jätkamiseks.“;

**8)** paragrahvi 5 täiendatakse lõigetega 31–33 järgmises sõnastuses:

„(31) Lõike 1 punktis 9 nimetatud dokumenti ei pea esitama välismaalane, kes taotleb pikaajalist viisat välismaalaste seaduse §-s 911 sätestatud korras.

(32) Lõike 1 punktis 10 nimetatud dokument kehtib viisa taotluse esitamiseks kuus kuud dokumendi väljaandmise päevast arvates.

(33) Lõike 1 punktis 10 nimetatud dokumenti ei pea esitama:

1) alla 14-aastane taotleja või

2) **kui dokument on esitatud varem pikaajalise viisa taotlemisel ja dokumendis kajastatud asjaolud ei ole pärast pikaajalise viisa taotluse esitamist muutunud.**“;

**9)** paragrahvi 6 lõikest 2 jäetakse välja sõnad „või puuet“;

**10)** paragrahvi 6 täiendatakse lõikega 41 järgmises sõnastuses:

„(41) Kui pikaajalise viisa taotluse esitab taotleja esindaja, lisatakse taotlusele esindusõigust tõendav dokument.“;

**11)** paragrahvi 6 lõikes 5 ja § 11 lõikes 2 asendatakse sõna „konsulaarametnik“ sõnaga „haldusorgan“ vastavas käändes;

**12)** paragrahvi 6 täiendatakse lõikega 62 järgmises sõnastuses:

„(62) Kui välismaalane taotleb pikaajalist viisat välismaalaste seaduse § 911 lõike 13 alusel, lisab ta taotlusele omakäelise kirjaliku selgituse, miks tal ei ole võimalik esitada pikaajalise viisa taotlust Eesti välisesindusele, ja selgituse asjaolusid tõendavad dokumendid.“;

**13)** paragrahvi 6 lõige 7 sõnastatakse järgmiselt:

„(7) Välismaalaste seaduse § 624 lõike 1 alusel viisat taotlev välismaalane esitab iduettevõtte määratlusele vastavuse hindamise ekspertkomisjoni arvamuse või ekspertkomisjonile esitatud taotluse numbri.“;

**14)** paragrahvi 6 lõige 8 tunnistatakse kehtetuks;

**15)** paragrahvi 6 lõike 11 punkt 4 tunnistatakse kehtetuks;

**16)** paragrahvi 6 täiendatakse lõigetega 13–16 järgmises sõnastuses:

**„(13) Kui taotleja töötab või on töötanud välisriigi luure- või julgeolekuteenistuses** või muus jõustruktuuris või on seotud või on olnud seotud välisriigi luure- või julgeolekuteenistusega või muu jõustruktuuriga või on põhjendatud alus seda arvata, **esitatakse:**

**1) töö- ja teenistuskäiku tõendav dokument;**

**2) auastet tõendav dokument, kui taotlejal on auaste;**

**3) dokument, mis tõendab taotleja reservi arvamist või erru minemist, kui taotleja on reservi arvatud või erru läinud.**

**(14) Kui taotleja on välisriigi relvajõudude tegevteenistuses või lepingulises teenistuses või on teeninud kaadrisõjaväelasena välisriigi relvajõududes ja sealt reservi arvatud või erru läinud, esitatakse:**

**1) töö- ja teenistuskäiku tõendav dokument;**

**2) auastet tõendav dokument, kui taotlejal on auaste;**

**3) dokument, mis tõendab taotleja reservi arvamist või erru minemist, kui taotleja on reservi arvatud või erru läinud.**

**(15) „Eesti Vabariigi ja Vene Föderatsiooni vahelise kokkuleppe Vene Föderatsiooni relvajõudude pensionäride sotsiaalsete tagatiste küsimustes Eesti Vabariigi territooriumil“ artikli 2 punktis 3 märgitud, täpsustatud ja Eesti aktsepteeritud nimekirja kuuluv taotleja, kes on teeninud välisriigi relvajõududes ning sealt erru läinud, esitab lisaks määruses sätestatud dokumentidele töö- ja teenistuskäiku tõendava dokumendi.**

**(16) Lõigetes 13–15 nimetud dokumente ei pea esitama:**

**1) taotleja, kes on NATO liikmesriigi kodanik;**

**2) kui dokumendid on esitatud varem pikaajalise viisa taotlemisel ja dokumentides kajastatud asjaolud ei ole pärast pikaajalise viisa taotluse esitamist muutunud.“;**

**17)** paragrahvi 7 lõiget 3 täiendatakse pärast sõna „koopiad“ sõnadega „ja reisidokument esitatakse isiklikult viibimisaja pikendamise otsuse kättesaamisel“;

**18)** paragrahvi 7 täiendatakse lõikega 4 järgmises sõnastuses:

„(4) Kui viibimisaja pikendamise otsuse kättesaamisel selgub, et reisidokument ei vasta elektrooniliselt esitatud reisidokumendi koopiale ja § 3 lõigetes 2–4 sätestatud nõuetele, tühistatakse viisaotsus ning keeldutakse viisakleebise väljaandmisest.“;

**19)** paragrahvi 8 täiendatakse lõikega 21 järgmises sõnastuses:

„(21) Kui viibimisaja pikendamise taotluse esitab taotleja esindaja, lisatakse taotlusele esindusõigust tõendav dokument.“;

**20)** paragrahvi 8 lõige 7 tunnistatakse kehtetuks;

**21)** paragrahvi 81 lõikes 2 asendatakse sõnad „taotlust ei esita taotleja isiklikult“ sõnadega „taotluse esitab taotleja esindaja“;

**22)** paragrahvi 9 lõiget 1 täiendatakse punktiga 101 järgmises sõnastuses:

„101) andmed taotleja õppimise, töötamise ja muude oluliste asjaolude kohta;“;

**23)** paragrahvi 9 lõike 1 punkti 11 täiendatakse pärast sõnu „taotleja e-posti aadress“ sõnadega „, sotsiaalmeedia kontod“;

**24)** paragrahvi 9 lõike 1 punkt 13 tunnistatakse kehtetuks;

**25)** paragrahvi 9 lõike 1 punkt 14 sõnastatakse järgmiselt:

„14) andmed selle kohta, et taotleja on Euroopa Liidu või Euroopa Majanduspiirkonna või Šveitsi Konföderatsiooni kodaniku või vaba liikumise õigust omava Ühendkuningriigi kodaniku perekonnaliige, ja kui on, esitatakse sugulusside, taotleja perekonnaliikme eesnimi või -nimed, perekonnanimi või -nimed, kodakondsus, sünniaeg ja reisidokumendi või isikutunnistuse number;“;

**26)** paragrahvi 9 lõiget 1 täiendatakse punktidega 231–234 järgmises sõnastuses:

„231) andmed taotleja välisriigis kriminaalkorras karistamise kohta;

232) andmed selle kohta, kas taotlejal on lähedasi sugulasi või perekonnaliikmeid;

233) andmed selle kohta, kas taotleja teenib või on teeninud välisriigi relvajõududes kohustuslikus ajateenistuses, kaadrisõjaväelasena või kuulub välisriigi relvajõudude reservi, osaleb või on osalenud sõjaväelises operatsioonis väljaspool Eestit või töötab või on töötanud luure- või julgeolekuteenistuses või teinud nendega koostööd või olnud seotud muul viisil või töötab või on töötanud riiklikus või mitteriiklikus relvastatud organisatsioonis või üksuses;

234) andmed selle kohta, kas taotleja kuulub või on kuulunud kuritegelikku ühendusse, terroristlikku ühendusse või äärmusrühmitusse või omab või on omanud kontakti nendesse kuuluvate või kuulunud isikutega, viibib või on viibinud terroristliku organisatsiooni või äärmusrühmituse kontrolli all oleval alal, puutub või on puutunud kokku tulirelva või lõhkematerjaliga või oskab neid käsitseda või on pannud toime inimsusevastase kuriteo või sõjakuriteo veendumuste alusel;“;

**27)** paragrahvi 9 täiendatakse lõigetega 3–7 järgmises sõnastuses:

„(3) Kui välismaalasel, kes taotleb pikaajalist viisat, on lähedasi sugulasi ja perekonnaliikmeid, esitab ta lisaks määruses sätestatud andmetele oma lähedaste sugulaste ja perekonnaliikmete kohta järgmised andmed:

1) suhe taotlejaga;

2) abikaasa puhul välisriigis sõlmitud abielu aeg ja koht ning registreeritud elukaaslase puhul välisriigis kooselu registreerimise aeg ja koht;

3) eesnimi või -nimed;

4) perekonnanimi või -nimed;

5) sugu;

6) Eesti isikukood või sünniaeg;

7) kodakondsus või kodakondsused;

8) sünnikoht riigi täpsusega;

9) kontaktandmed, sealhulgas kontaktaadress (tänav või talu, maja- ja korterinumber, küla või alev või linn, vald, maakond, riik, sihtnumber), e-posti aadress ja telefoninumber.

(4) Kui taotleja teenib või on teeninud välisriigi relvajõududes, sealhulgas kohustuslikus ajateenistuses, kaadrisõjaväelasena või kuulub välisriigi relvajõudude reservi või töötab või on töötanud luure- või julgeolekuteenistuses või teinud nendega koostööd või olnud seotud muul viisil või osaleb või on osalenud sõjaväelistes operatsioonides väljaspool Eestit või töötab või on töötanud mitteriiklikus relvastatud organisatsioonis või üksuses, esitab ta lisaks määruses sätestatud andmetele järgmised andmed:

1) õppimine sõjaväelistes erikoolides ja -kursustel, sealhulgas kooli või kursuse nimetus ning auaste;

2) kuulumine relvajõudude reservi, sealhulgas riik ja põhjus;

3) osavõtt sõjaväelistest operatsioonidest teiste riikide territooriumil, sealhulgas riik, osalemise aeg, üksuse nimetus ja selle number, missiooni nimetus või selgitus, teenistuskoht, teenistusülesanded;

4) teenistus- või töökäigu kirjeldus, sealhulgas asutuse, organisatsiooni või üksuse nimetus, aadress, teenistus- või ametikoht, teenistusülesanded, asutuse tegevusvaldkond, teenistuse või töötamise periood, sõjaväepileti number ja väljaandmise aeg.

(5) Lõike 1 punktis 101 nimetatud andmete esitamist ei nõuta:

1) kui andmed on esitatud varem lühiajalise töötamise registreerimise taotlemisel ja need ei ole pärast eelmise lühiajalise töötamise registreerimise taotluse esitamist muutunud;

2) kui andmed on esitatud varem pikaajalise viisa taotlemisel ja need ei ole pärast eelmise pikaajalise viisa taotluse esitamist muutunud.

(6) Lõikes 4 nimetud andmeid ei pea esitama taotleja, kes on NATO liikmesriigi kodanik.

(7) Taotleja esitab pikaajalise viisa taotlemisel lõigetes 3 ja 4 nimetatud andmed, kui need on pärast eelmise pikaajalise viisa taotluse esitamist muutunud.“;

**28)** paragrahvi 10 punkti 4 täiendatakse pärast sõna „isanimi“ sõnadega „, kui see on kantud taotleja reisidokumenti“;

**29)** paragrahvi 101 lõiget 1 täiendatakse punktiga 21 järgmises sõnastuses:

„21) kodakondsus või kodakondsused;“;

**30)** paragrahvi 101 lõike 1 punktis 3 asendatakse sõna „isikukood“ sõnaga „sünniaeg“;

**31)** paragrahvi 102 lõikes 1 asendatakse sõnad „kümme tööpäeva“ sõnadega „30 päeva“;

**32)** paragrahvi 11 lõiked 3 ja 4 tunnistatakse kehtetuks;

**33)** paragrahvi 11 täiendatakse lõikega 5 järgmises sõnastuses:

„(5) Haldusorgan võib lõikes 2 sätestatud taotluse läbivaatamise tähtaega mõjuval põhjusel pikendada kuni 30 päeva võrra. Taotluse läbivaatamise tähtaja pikendamisest, selle põhjusest ja uuest tähtajast teavitab haldusorgan taotlejat viivitamata kirjalikult taotluses näidatud e-posti aadressil või postiaadressil.“;

**34)** paragrahvi 15 lõikes 7 asendatakse arv „0,75“ arvuga „0,60“.

**§ 8. Siseministri 12. jaanuari 2017. aasta määruse nr 7 „Tähtajalise elamisloa ja selle pikendamise ning pikaajalise elaniku elamisloa ja selle taastamise taotlemise kord ning legaalse sissetuleku määrad“ muutmine**

Siseministri 12. jaanuari 2017. aasta määruses nr 7 „Tähtajalise elamisloa ja selle pikendamise ning pikaajalise elaniku elamisloa ja selle taastamise taotlemise kord ning legaalse sissetuleku määrad“ tehakse järgmised muudatused:

**1)** määruse preambulis asendatakse tekstiosa „§ 224 lõike 1 punktide 1, 2, 7 ja 8“ tekstiosaga „§ 224 lõike 1 punktide 1, 2 ja 7–9“;

**2)** paragrahvi 3 lõige 1 sõnastatakse järgmiselt:

„(1) Tähtajalise elamisloa ja tähtajalise elamisloa pikendamise taotlus peavad olema täidetud loetavalt ja üheselt mõistetavalt eesti või inglise keeles ning suurtähtedega. Pikaajalise elaniku elamisloa ja pikaajalise elaniku elamisloa taastamise taotlus peab olema täidetud loetavalt ja üheselt mõistetavalt suurtähtedega eesti keeles.“;

**3)** paragrahvi 3 lõiget 7 täiendatakse pärast sõna „leping“ sõnadega „või ta on ravikindlustuse seaduse kohaselt kohustusliku ravikindlustusega kindlustatud isik“;

**4)** paragrahvi 5 lõige 4 sõnastatakse järgmiselt:

„(4) Kui tähtajalise elamisloa menetlus on algatatud välismaalaste seaduse § 2103 alusel, annab välismaalane oma allkirjanäidise tähtajalise elamisloa menetluse käigus. Allkirjanäidist ei pea andma, kui see on Politsei- ja Piirivalveametile antud vahetult eelnenud menetluse käigus.“;

**5)** paragrahvi 8 lõikes 3 asendatakse sõna „isikul“ sõnaga „välismaalasel“;

**6)** paragrahvi 8 lõike 5 esimesest lausest jäetakse välja sõna „andmise“ ja täiendatakse lauset pärast sõna „isikusamasust“ sõnaga „tähtajalise“;

**7)** paragrahvi 9 lõiget 1 täiendatakse punktiga 6 järgmises sõnastuses:

„6) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**8)** paragrahvi 9 lõike 2 punkti 4 täiendatakse pärast sõnu „perekonnanimi või -nimed“ sõnaga „, kodakondsus“;

**9)** paragrahvi 11 lõiget 1 täiendatakse punktiga 6 järgmises sõnastuses:

„6) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**10)** paragrahvi 12 lõiget 1 täiendatakse punktiga 5 järgmises sõnastuses:

„5) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**11)** paragrahvi 13 lõiget 1 täiendatakse punktiga 21 järgmises sõnastuses:

„21) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad;“;

**12)** paragrahvi 14 lõike 1 sissejuhatavat lauseosa täiendatakse pärast tekstiosa „punkti 4“ tekstiosaga „või § 1762“;

**13)** paragrahvi 14 lõiget 1 täiendatakse punktidega 3 ja 4 järgmises sõnastuses:

„3) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad;

4) välismaalaste seaduse §-s 8 sätestatud tegevust tõendav dokument.“;

**14)** paragrahvi 14 lõiked 21 ja 22 tunnistatakse kehtetuks;

**15)** paragrahvi 14 lõike 3 punkt 11, lõige 4 ja lõike 7 punkt 3 tunnistatakse kehtetuks;

**16)** paragrahvi 14 lõikes 9, § 16 lõikes 3 ja § 35 lõikes 3 asendatakse sõnad „eksperdikomisjoni arvamuse või vastavad andmed, sealhulgas eksperdikomisjoni“ sõnadega „ekspertkomisjoni arvamuse või ekspertkomisjonile esitatud“;

**17)** paragrahvi 14 lõige 101 sõnastatakse järgmiselt:

„(101) Tööandja, kes soovib tööle võtta välismaalaste seaduse § 181 lõike 2 punkti 6 alusel tähtajalist elamisluba töötamiseks taotlevat välismaalast, esitab kasvuettevõtte määratlusele vastavuse hindamise ekspertkomisjoni arvamuse või ekspertkomisjonile esitatud taotluse numbri.“;

**18)** paragrahvi 14 lõike 11 punktis 1 asendatakse sõnad „kaks aastat“ tekstiosaga „12 kuud“;

**19)** paragrahvi 14 lõige 12 sõnastatakse järgmiselt:

„(12) Välismaalane, kes taotleb tähtajalist elamisluba töötamiseks välismaalaste seaduse § 1901 alusel, või tema tööandja esitab lisaks lõike 1 punktides 1, 2 ja 4 nimetatud dokumentidele välismaalaste seaduse §-s 1903 sätestatud kõrgemat kutsekvalifikatsiooni tõendavad dokumendid.“;

**20)** paragrahvi 14 lõikes 13 asendatakse sõna „üheaastase“ sõnaga „kuuekuulise“ ja sõnad „üheks aastaks“ sõnadega „kuueks kuuks“;

**21)** paragrahvi 14 lõige 15 tunnistatakse kehtetuks;

**22)** paragrahvi 14 täiendatakse lõikega 16 järgmises sõnastuses:

„(16) Kui tähtajalist elamisluba taotletakse töötamiseks sportlasena, treenerina, spordikohtunikuna või sporditöötajana välismaalaste seaduse § 181 lõike 1 punkti 7 kohaselt, esitatakse lisaks lõikes 3 nimetatud kutsele spordialaliidu nõusolek, kui välismaalase tööandja ei ole spordialaliit.“;

**23)** paragrahvi 16 lõiget 1 täiendatakse punktiga 5 järgmises sõnastuses:

„5) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**24)** paragrahvi 17 täiendatakse punktiga 4 järgmises sõnastuses:

„4) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**25)** paragrahvi 19 täiendatakse punktiga 4 järgmises sõnastuses:

„4) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**26)** paragrahvi 20 lõiget 1 täiendatakse punktiga 3 järgmises sõnastuses:

„3) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**27)** paragrahvi 20 täiendatakse lõigetega 11–13 järgmises sõnastuses:

„(11) Kui isikul, kes asus Eestisse elama enne 1990. aasta 1. juulit ja kes ei ole pärast nimetatud kuupäeva lahkunud elama mõnda teise riiki, puudub legaalne sissetulek, peab ta tõendama muid elatusvahendeid või esitama kirjaliku kinnituse elatusvahendite puudumise kohta.

(12) Taotleja, kes on omandanud eesti keeles põhi-, kesk- või kõrghariduse, esitab eesti keeles põhi-, kesk- või kõrghariduse omandamist tõendava dokumendi või vastavad andmed.

(13) Taotleja, kes terviseseisundi tõttu ei ole püsivalt võimeline sooritama eesti keele tasemeeksamit, esitab ekspertkomisjoni otsuse tasemeeksami sooritamisest täieliku või osalise vabastamise kohta.“;

**28)** paragrahvi 20 lõige 3 tunnistatakse kehtetuks;

**29)** paragrahvi 20 lõige 4 sõnastatakse järgmiselt:

„(4) Kui Politsei- ja Piirivalveamet on algatanud tähtajalise elamisloa menetluse välismaalaste seaduse § 2103 alusel, esitab välismaalane tähtajalise elamisloa andmise aluseks olevaid asjaolusid tõendavad dokumendid tähtajalise elamisloa menetluse käigus. Dokumente ei pea esitama, kui need on Politsei- ja Piirivalveametile esitatud eelneva menetluse käigus.“;

**30)** paragrahvi 21 pealkirja täiendatakse enne sõna „elamisloa“ sõnaga „Tähtajalise“;

**31)** määrust täiendatakse §-ga 221 järgmises sõnastuses:

„**§ 221.** **Tähtajalise elamisloa taotlemise korral kriminaalkorras karistamise kohta esitatavad lisadokumendid**

(1) Vähemalt 14-aastane taotleja esitab tähtajalise elamisloa taotlemise korral dokumendi taotleja välisriigis kriminaalkorras karistamise või karistuse puudumise kohta või tõendi selle kohta, et sellist dokumenti ei ole taotlejal välisriigist võimalik saada.

(2) Lõikes 1 nimetatud dokument kehtib elamisloa taotluse esitamiseks kuus kuud dokumendi väljaandmise päevast arvates.

(3) Lõikes 1 nimetatud dokumenti ei pea esitama, kui **taotleja on selle esitanud varem pikaajalise viisa või elamisloa taotlemisel ja dokumendis kajastatud asjaolud ei ole pärast pikaajalise viisa või elamisloa taotluse esitamist muutunud.“;**

**32)** paragrahvi 23 lõike 1 sissejuhatav lauseosa sõnastatakse järgmiselt:

„(1) Taotleja, kes töötab või on töötanud välisriigi luure- või julgeolekuteenistuses või muus jõustruktuuris või on seotud või on olnud seotud välisriigi luure- või julgeolekuteenistusega või muu jõustruktuuriga või on põhjendatud alus seda arvata, esitab lisaks määruses sätestatud tähtajalise elamisloa taotlemisel nõutud dokumentidele järgmised dokumendid:“;

**33)** paragrahvi 23 lõige 2 sõnastatakse järgmiselt:

„(2) Lõikes 1 nimetud dokumente ei pea esitama:

1) taotleja, kes on NATO liikmesriigi kodanik;

2) kui dokumendid on esitatud varem pikaajalise viisa või elamisloa taotlemisel ja dokumentides kajastatud asjaolud ei ole pärast pikaajalise viisa või eelmise elamisloa taotluse esitamist muutunud.“;

**34)** paragrahvi 24 lõige 4 sõnastatakse järgmiselt:

„(4) Lõigetes 1–3 nimetud dokumente ei pea esitama:

1) taotleja, kes on NATO liikmesriigi kodanik;

2) kui dokumendid on esitatud varem pikaajalise viisa või elamisloa taotlemisel ja dokumentides kajastatud asjaolud ei ole pärast pikaajalise viisa või eelmise elamisloa taotluse esitamist muutunud.“;

**35)** paragrahvis 26 asendatakse sõnad „kahe kuu“ tekstiosaga „90 päeva“;

**36)** paragrahvi 26 senine tekst loetakse lõikeks 1 ja paragrahvi täiendatakse lõigetega 2–7 järgmises sõnastuses:

„(2) Kui tähtajalist elamisluba taotleb EL sinist kaarti taotleva välismaalase perekonnaliige, siis vaadatakse taotlus läbi ja tehakse otsus tähtajalise elamisloa andmise või sellest andmise keeldumise kohta samal ajal EL sinist kaarti taotleva välismaalase taotluse kohta tehtava otsusega.

(3) Taotlus vaadatakse läbi ja otsus tähtajalise elamisloa andmise või selle andmisest keeldumise kohta tehakse 30 päeva jooksul taotluse esitamise või käesoleva määruse § 2 lõikes 3 nimetatud puuduste kõrvaldamise päevast arvates, kui välismaalane omab teise Euroopa Liidu liikmesriigi EL sinist kaarti ja taotleb Eesti EL sinist kaarti.

(4) Kui tähtajalist elamisluba taotleb lõikes 3 nimetatud välismaalase perekonnaliige, kellel on teise Euroopa Liidu liikmesriigi EL sinise kaardi valdaja perekonnaliikme elamisluba, siis vaadatakse perekonnaliikme taotlus läbi ja tehakse otsus tähtajalise elamisloa andmise või selle andmisest keeldumise kohta lõikes 3 sätestatud tähtaja jooksul.

(5) Lõikes 1 sätestatud tähtaega võib mõjuval põhjusel pikendada. Taotluse läbivaatamise tähtaja pikendamisest, selle põhjusest ja uuest tähtajast teavitab Politsei- ja Piirivalveamet taotlejat viivitamata kirjalikult taotluses näidatud postiaadressil või e-posti aadressil.

(6) Taotluse läbivaatamise tähtaega ei või pikendada, kui tähtajalist elamisluba:

1) taotletakse õppimiseks või töötamiseks välismaalaste seaduse § 181 lõike 1 punkti 6 kohaselt või §-s 1901 või §-s 19014 sätestatud alusel;

2) taotleb punktis 1 nimetatud välismaalase perekonnaliige.

(7) Erandina lõikest 6 võib lõigetes 3 ja 4 sätestatud tähtaega erandlikel ja igakülgselt põhjendatud asjaoludel pikendada kuni 30 päeva võrra.“;

**37)** paragrahvis 27 asendatakse sõnad „kahe kuu jooksul elamisloa andmise menetluse algatamise“ sõnadega „90 päeva jooksul elamisloa andmise menetluse algatamise päevast või § 2 lõikes 3 sätestatud puuduste kõrvaldamise“;

**38)** paragrahvi 29 lõiget 1 täiendatakse punktiga 4 järgmises sõnastuses:

„4) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**39)** paragrahvi 30 lõike 1 punkti 3 täiendatakse pärast sõna „elamiseks“ sõnaga „tähtajalise“;

**40)** paragrahvi 31 lõiget 1 täiendatakse punktiga 4 järgmises sõnastuses:

„4) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**41)** paragrahvi 32 lõiget 1 täiendatakse punktiga 4 järgmises sõnastuses:

„4) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**42)** paragrahvi 33 lõiget 1 täiendatakse punktiga 3 järgmises sõnastuses:

„3) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**43)** paragrahvi 34 lõiget 1 täiendatakse punktiga 3 järgmises sõnastuses:

„3) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**44)** paragrahvi 34 lõike 3 punktis 1 asendatakse sõna „taotleja“ sõnaga „välismaalase“;

**45)** paragrahvi 34 lõike 3 punkt 7 tunnistatakse kehtetuks;

**46)** paragrahvi 34 lõige 4 tunnistatakse kehtetuks;

**47)** paragrahvi 34 lõige 6 sõnastatakse järgmiselt:

„(6) Tähtajalise elamisloa töötamiseks pikendamise taotlemise korral välismaalaste seaduse § 181 lõike 1 punktis 12 sätestatud erisuse kohaldamiseks esitab tööandja iduettevõtte määratlusele vastavuse hindamise ekspertkomisjoni arvamuse või ekspertkomisjonile esitatud taotluse numbri.“;

**48)** paragrahvi 34 täiendatakse lõikega 8 järgmises sõnastuses:

„(8) Tähtajalise elamisloa töötamiseks pikendamise taotlemise korral välismaalaste seaduse § 181 lõike 2 punktis 6 sätestatud erisuse kohaldamiseks esitab tööandja kasvuettevõtte määratlusele vastavuse hindamise ekspertkomisjoni arvamuse või ekspertkomisjonile esitatud taotluse numbri.“;

**49)** paragrahvi 35 lõiget 1 täiendatakse punktiga 5 järgmises sõnastuses:

„5) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**50)** paragrahvi 36 lõiget 1 täiendatakse punktiga 4 järgmises sõnastuses:

„4) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**51)** paragrahvi 39 täiendatakse punktiga 3 järgmises sõnastuses:

„3) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**52)** paragrahvi 40 täiendatakse punktiga 3 järgmises sõnastuses:

„3) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**53)** paragrahvi 40 senine tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Kui isikul, kes asus Eestisse elama enne 1990. aasta 1. juulit ja kes ei ole pärast nimetatud kuupäeva asunud elama teise riiki, puudub legaalne sissetulek, peab ta tõendama muid elatusvahendeid või esitama kirjaliku kinnituse elatusvahendite puudumise kohta.“;

**54)** paragrahvi 42 lõike 1 sissejuhatav lauseosa sõnastatakse järgmiselt:

„(1) Taotleja, kes töötab või on töötanud välisriigi luure- või julgeolekuteenistuses või muus jõustruktuuris või on seotud või on olnud seotud välisriigi luure- või julgeolekuteenistusega või muu jõustruktuuriga või on põhjendatud alus seda arvata, esitab lisaks määruses sätestatud dokumentidele, kui need asjaolud on pärast elamisloa taotluse või eelmise elamisloa pikendamise taotluse esitamist muutunud, järgmised dokumendid:“;

**55)** paragrahvi 44 lõiget 3 ja § 47 lõiget 3 täiendatakse pärast sõna „esitamise“ sõnadega „või § 2 lõikes 3 sätestatud puuduste kõrvaldamise“;

**56)** paragrahvi 46 lõiget 1 täiendatakse punktiga 3 järgmises sõnastuses:

„3) dokument taotleja legaalse sissetuleku kohta taotluse esitamisele vahetult eelnenud kuue kuu jooksul, millest nähtuvad vähemalt sissetuleku suurus, regulaarsus ja allikad.“;

**57)** paragrahvi 48 lõikes 2 asendatakse sõna „teade“ sõnaga „otsus“;

**58)** paragrahvi 49 lõike 1 sissejuhatavat lauseosa täiendatakse pärast sõna „esitatakse“ sõnadega „taotleja kohta“;

**59)** paragrahvi 49 lõike 1 punkti 4 täiendatakse pärast sõna „isanimi“ sõnadega „, kui see on kantud taotleja reisidokumenti“;

**60)** paragrahvi 49 lõike 1 punkti 12, § 50 lõike 1 punkti 7 ja § 51 lõike 1 punkti 7 täiendatakse pärast sõnu „e-posti aadress“ sõnadega „, sotsiaalmeedia kontod“;

**61)** paragrahvi 49 lõike 1 punktid 22 ja 221 sõnastatakse järgmiselt:

„22) andmed selle kohta, kas taotleja teenib või on teeninud välisriigi relvajõududes kohustuslikus ajateenistuses, kaadrisõjaväelasena või kuulub välisriigi relvajõudude reservi, osaleb või on osalenud sõjaväelises operatsioonis väljaspool Eestit või töötab või on töötanud luure- või julgeolekuteenistuses või teinud nendega koostööd või olnud seotud muul viisil või töötab või on töötanud riiklikus või mitteriiklikus relvastatud organisatsioonis või üksuses;

221) andmed selle kohta, kas taotleja kuulub või on kuulunud kuritegelikku ühendusse, terroristlikku ühendusse või äärmusrühmitusse või omab või on omanud kontakti nendesse kuuluvate või kuulunud isikutega, viibib või on viibinud terroristliku organisatsiooni või äärmusrühmituse kontrolli all oleval alal, puutub või on puutunud kokku tulirelva või lõhkematerjaliga või oskab neid käsitseda või on pannud toime inimsusevastase kuriteo või sõjakuriteo veendumuste alusel;“;

**62)** paragrahvi 49 lõike 1 punkti 25, § 50 lõike 1 punkti 17 ja § 51 lõike 1 punkti 19 täiendatakse pärast sõna „teave“ sõnadega „, mida taotleja peab oluliseks esitada“;

**63)** paragrahvi 49 lõige 3 sõnastatakse järgmiselt:

„(3) Kui Politsei- ja Piirivalveamet on algatanud tähtajalise elamisloa menetluse välismaalaste seaduse § 2103 alusel, ei nõuta välismaalaselt lõike 1 punktides 1–12 ja 16–26 nimetatud andmete esitamist, kui need on esitatud välismaalaste seaduse § 2103 alusel algatatud menetlusele vahetult eelnenud menetluse käigus.“;

**64)** paragrahvi 49 täiendatakse lõikega 4 järgmises sõnastuses:

„(4) Lõike 1 punktis 19 nimetatud andmete esitamist ei nõuta, kui andmed on esitatud varem lühiajalise Eestis töötamise registreerimise, pikaajalise viisa või elamisloa taotlemisel ja need ei ole pärast eelmise lühiajalise Eestis töötamise registreerimise, pikaajalise viisa või elamisloa taotluse esitamist muutunud.“;

**65)** paragrahvi 50 lõike 1 punktid 14 ja 141 sõnastatakse järgmiselt:

„14) andmed selle kohta, kas taotleja pärast elamisloa taotluse või eelmise elamisloa pikendamise taotluse esitamist teenib või on teeninud välisriigi relvajõududes kohustuslikus ajateenistuses, kaadrisõjaväelasena või kuulub välisriigi relvajõudude reservi, osaleb või on osalenud sõjaväelises operatsioonis väljaspool Eestit või töötab või on töötanud luure- või julgeolekuteenistuses või teinud nendega koostööd või olnud seotud muul viisil või töötab või on töötanud riiklikus või mitteriiklikus relvastatud organisatsioonis või üksuses;

141) andmed selle kohta, kas taotleja pärast elamisloa taotluse või eelmise elamisloa pikendamise taotluse esitamist kuulub või on kuulunud kuritegelikku ühendusse, terroristlikku ühendusse või äärmusrühmitusse või omab või on omanud kontakti nendesse kuuluvate või kuulunud isikutega, viibib või on viibinud terroristliku organisatsiooni või äärmusrühmituse kontrolli all oleval alal, puutub või on puutunud kokku tulirelva või lõhkematerjaliga või oskab neid käsitseda või on pannud toime inimsusevastase kuriteo või sõjakuriteo veendumuste alusel;“;

**66)** paragrahvi 51 lõike 1 punktid 16 ja 161 sõnastatakse järgmiselt:

„16) andmed selle kohta, kas taotleja pärast elamisloa taotluse või eelmise elamisloa pikendamise taotluse esitamist taotleja teenib või on teeninud välisriigi relvajõududes kohustuslikus ajateenistuses, kaadrisõjaväelasena või kuulub välisriigi relvajõudude reservi, osaleb või on osalenud sõjaväelises operatsioonis väljaspool Eestit või töötab või on töötanud luure- või julgeolekuteenistuses või teinud nendega koostööd või olnud seotud muul viisil või töötab või on töötanud riiklikus või mitteriiklikus relvastatud organisatsioonis või üksuses;

161) andmed selle kohta, kas taotleja pärast elamisloa taotluse või eelmise elamisloa pikendamise taotluse esitamist kuulub või on kuulunud kuritegelikku ühendusse, terroristlikku ühendusse või äärmusrühmitusse või omab või on omanud kontakti nendesse kuuluvate või kuulunud isikute kohta, viibib või on viibinud terroristliku organisatsiooni või äärmusrühmituse kontrolli all oleval alal, puutub või on puutunud kokku tulirelva või lõhkematerjaliga või oskab neid käsitseda või on pannud toime inimsusevastase kuriteo või sõjakuriteo veendumuste alusel;“;

**67)** paragrahvi 52 lõige 1 sõnastatakse järgmiselt:

„(1) Taotleja, kes teenib või on teeninud välisriigi relvajõududes, sealhulgas kohustuslikus ajateenistuses, kaadrisõjaväelasena või kuulub välisriigi relvajõudude reservi või kes töötab või on töötanud luure- või julgeolekuteenistuses või teinud nendega koostööd või olnud seotud muul viisil või kes osaleb või on osalenud sõjaväelistes operatsioonides väljaspool Eestit või kes töötab või on töötanud mitteriiklikus relvastatud organisatsioonis või üksuses, esitab tähtajalise elamisloa, selle pikendamise, pikaajalise elaniku elamisloa ja selle taastamise taotlemisel lisaks määruses sätestatud andmetele järgmised andmed:

1) õppimine sõjaväelistes erikoolides ja -kursustel, sealhulgas kooli või kursuse nimetus ning auaste;

2) kuulumine relvajõudude reservi, sealhulgas riik ja põhjus;

3) osavõtt sõjaväelistest operatsioonidest teiste riikide territooriumil, sealhulgas riik, osalemise aeg, üksuse nimetus ja selle number, missiooni nimetus või selgitus, teenistuskoht, teenistusülesanded;

4) teenistus- või töökäigu kirjeldus, sealhulgas asutuse, organisatsiooni või üksuse nimetus, aadress, teenistus- või ametikoht, teenistusülesanded, asutuse tegevusvaldkond, teenistuse või töötamise periood, sõjaväepileti number ja väljaandmise aeg.“;

**68)** paragrahvi 52 lõige 4 sõnastatakse järgmiselt:

„(4) Taotleja esitab tähtajalise elamisloa, tähtajalise elamisloa pikendamise, pikaajalise elaniku elamisloa ja selle taastamise taotlemisel lõigetes 1 ja 3 nimetatud andmed, kui need on pärast eelmise pikaajalise viisa või elamisloa või selle pikendamise taotluse esitamist muutunud.“

**§ 9.** **Siseministri 4. detsembri 2015. aasta määruse nr 69 „Viisa andmise otsustamisel kooskõlastuse andmise kord ja tähtajad ning viisa andmise kooskõlastamiseks ja Euroopa Liidu ühtses viisainfosüsteemis andmete töötlemiseks pädevad asutused“ muutmine**

Siseministri 4. detsembri 2015. aasta määruses nr 69 „Viisa andmise otsustamisel kooskõlastuse andmise kord ja tähtajad ning viisa andmise kooskõlastamiseks ja Euroopa Liidu ühtses viisainfosüsteemis andmete töötlemiseks pädevad asutused“ tehakse järgmised muudatused:

**1)** paragrahvi 3 lõikes 3 asendatakse sõnad „kolme tööpäeva jooksul selle kooskõlastamiseks esitamise päevast arvates“ sõnadega „viie tööpäeva jooksul selle kooskõlastamiseks esitamise päevale järgnevast päevast arvates“;

**2)** paragrahvi 3 lõige 4 sõnastatakse järgmiselt:

„(4) Erandina võib Siseministeeriumi valitsemisala asutus üks kord pikendada lõikes 3 sätestatud tähtaega:

1) lühiajalise viisa puhul kuni kolme tööpäeva võrra, välja arvatud viisaeeskirjas sätestatud juhtudel;

2) pikaajalise viisa puhul kuni viie tööpäeva võrra.“.

**§ 10. Siseministri 10. jaanuari 2017. aasta määruse nr 5 „Viisakleebise andmeväljale „MÄRKUSED“ kantavate riigisiseste märgete loetelu“ muutmine**

Siseministri 10. jaanuari 2017. aasta määruses nr 5 „Viisakleebise andmeväljale „MÄRKUSED“ kantavate riigisiseste märgete loetelu“ tehakse järgmised muudatused:

**1)** paragrahvi 2 punkt 11 tunnistatakse kehtetuks;

**2)** paragrahvi 2 täiendatakse punktidega 14–16 järgmises sõnastuses:

„14) vaba liikumise õigust kasutavale Euroopa Liidu kodaniku perekonnaliikmele väljaantavale viisakleebisele kantakse märge „Direktiiv 2004/38/EÜ“;

15) Ühendkuningriigi kodaniku perekonnaliikmele Euroopa Liidu kodaniku seaduse alusel väljaantavale viisakleebisele kantakse märge „EU-UK WA“;

16) Ukraina okupeeritud territooriumidel või piirkondades ja Gruusia separatistlikel territooriumidel välja antud Venemaa Föderatsiooni residokumenti kantavale viisakleebisele kantakse märge „Otsuse (EL) 2022/2512 artikkel 2“.“.

**§ 11. Siseministri 10. detsembri 2015. aasta määruse nr 71 „Viisaregistri põhimäärus“ muutmine**

Siseministri 10. detsembri 2015. aasta määruses nr 71 „Viisaregistri põhimäärus“ tehakse järgmised muudatused:

**1)** paragrahvi 2 lõige 2 sõnastatakse järgmiselt:

„(2) Andmekogu pidamise eesmärgi ja Euroopa Liidu õigusaktis, välislepingus, seaduses või määruses sätestatud ülesande täitmiseks töödeldakse:

1) viisa andmise, tühistamise ja kehtetuks tunnistamise menetluse andmeid;

2) viibimisaja pikendamise ja ennetähtaegse lõpetamise menetluse andmeid;

3) tähtajalise elamisloa kehtivuse lõppemisest tuleneva Eestis viibimise õiguse pikaajalise viisana vormistamise menetluse andmeid.“;

**2)** paragrahvi 3 tekst sõnastatakse järgmiselt:

„(1) Andmekogu vastutav töötleja avaliku teabe seaduse tähenduses on Politsei- ja Piirivalveamet.

(2) Andmekogu isikuandmete kaasvastutavad töötlejad Euroopa Parlamendi ja nõukogu määruse (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 04.05.2016, lk 1–88) tähenduses on välismaalaste seaduses sätestatud pädevuse piires:

1) Politsei- ja Piirivalveamet;

2) Kaitsepolitseiamet;

3) Välisministeerium.

(3) Paragrahvi 9 lõigete 21–4 ning §-de 10, 101 ja 12 alusel andmekogusse kantud andmete vastutav töötleja on Politsei- ja Piirivalveamet.

(4) Välisesinduses esitatud viisa taotluse kohta § 9 alusel andmekogusse kantud andmete vastutav töötleja on Välisministeerium.

(5) Paragrahvide 11 ja 13 alusel andmekogusse kantud andmete vastutavad töötlejad vastavalt välismaalaste seaduses sätestatud pädevusele on Politsei- ja Piirivalveamet, Kaitsepolitseiamet või Välisministeerium.

(6) Andmekogu volitatud töötleja on Siseministeeriumi infotehnoloogia- ja arenduskeskus (edaspidi *volitatud töötleja*).“;

**3)** paragrahvi 4 pealkirja täiendatakse pärast sõna „vastutava“ sõnaga „, kaasvastutava“;

**4)** paragrahvi 4 lõike 1 sissejuhatav lauseosa sõnastatakse järgmiselt:

(1) Politsei- ja Piirivalveamet:“;

**5)** paragrahvi 4 lõike 1 punktist 3 jäetakse välja sõnad „otsustab ja“;

**6)** paragrahvi 4 lõike 1 punktid 4 ja 6 tunnistatakse kehtetuks;

**7)** paragrahvi 4 lõiget 1 täiendatakse punktidega 8 ja 9 järgmises sõnastuses:

„8) peab arvestust andmete andmekogusse kandmise aja, andmekogu andmete väljastamise aja, andmekoosseisu, andmeandjate ja andmesaajate üle;

9) tagab andmesubjekti ja Andmekaitse Inspektsiooni isikuandmetega seotud rikkumisest teavitamise.“;

**8)** paragrahvi 4 lõike 2 sissejuhatav lauseosa sõnastatakse järgmiselt:

„(2) Kaasvastutavad töötlejad Euroopa Parlamendi ja nõukogu määruse (EL) 2016/679 tähenduses:“;

**9)** paragrahvi 4 lõike 2 punkt 4 tunnistatakse kehtetuks;

**10)** paragrahvi 4 lõike 2 punkt 6 sõnastatakse järgmiselt:

„6) teevad Politsei- ja Piirivalveametile ettepanekuid andmekogu arendamiseks;“;

**11)** paragrahvi 4 lõiget 2 täiendatakse punktiga 7 järgmises sõnastuses:

„7) tagavad andmesubjekti isikuandmetega seotud rikkumisest teavitamise.“;

**12)** paragrahvi 4 lõike 3 sissejuhatav lauseosa sõnastatakse järgmiselt:

„(3) Volitatud töötleja:“;

**13)** paragrahvi 4 lõike 3 punkti 1 täiendatakse pärast sõna „järgi“ sõnadega „ning andmekogu andmete kustutamise ja arhiveerimise tehnilise võimekuse“;

**14)** paragrahvi 4 lõike 3 punkt 3 sõnastatakse järgmiselt:

„3) tagab andmekogu küberturvalisuse, sealhulgas andmekogu andmete käideldavuse, terviklikkuse ja konfidentsiaalsuse, õigusaktides sätestatud nõuete järgi;“;

**15)** paragrahvi 4 lõike 3 punkt 5 sõnastatakse järgmiselt:

„5) arendab andmekogu Politsei- ja Piirivalveametilt saadud ettepanekute järgi ning teeb ise ettepanekuid andmekogu arendamiseks;“;

**16)** paragrahvi 4 lõiget 3 täiendatakse punktiga 7 järgmises sõnastuses:

„7) tagab teenuseintsidentide käsitlemise.“;

**17)** paragrahvi 4 täiendatakse lõikega 4 järgmises sõnastuses:

„(4) Kaitsepolitseiamet ja Välisministeerium teavitavad andmekogu andmete töötlemisel avastatud rikkumistest kohe Politsei- ja Piirivalveametit ning võtavad viivitamata tarvitusele kõik vajalikud abinõud, et rikkumine lõpetada, ning täidavad Politsei- ja Piirivalveameti sellekohaseid korraldusi.“;

**18)** paragrahvi 9 lõike 1 punktist 11 jäetakse välja sõnad „ja asutus“;

**19)** paragrahvi 9 lõike 1 punkti 15 täiendatakse pärast sõna „omast“ sõnadega „,telefoninumber ning e-posti aadress“;

**20)** paragrahvi 9 lõike 2 punktid 4 ja 5 tunnistatakse kehtetuks;

**21)** paragrahvi 9 lõike 2 punkti 6 täiendatakse pärast sõna „asjakohane“ sõnadega „ja viisa number, kui see on teada“;

**22)** paragrahvi 9 lõike 2 punkt 9 tunnistatakse kehtetuks;

**23)** paragrahvi 9 lõike 2 punktis 11 asendatakse sõna „Eesti“ sõnadega „Schengeni ala“ vastavas käändes;

**24)** paragrahvi 9 lõiget 2 täiendatakse punktiga 17 järgmises sõnastuses:

„17) taotluse täitnud isiku ees- ja perekonnanimi, telefoninumber, aadress ja e-posti aadress, kui taotlust ei täitnud taotleja.“;

**25)** paragrahvi 9 lõike 21 punkti 12 täiendatakse pärast sõnu „taotleja e-posti aadress ja telefoninumber“ sõnadega „, sotsiaalmeedia kontod“;

**26)** paragrahvi 9 lõike 21 punkt 14 sõnastatakse järgmiselt:

„14) andmed õppimise, töötamise ja muude oluliste asjaolude kohta;“;

**27)** paragrahvi 9 lõiget 21 täiendatakse punktidega 141–144 järgmises sõnastuses:

„141) andmed taotleja kriminaalkorras karistamise kohta;

142) andmed selle kohta, kas taotlejal on lähedasi sugulasi või perekonnaliikmeid;

143) andmed välisriigi relvajõududes, sealhulgas kohustuslikus ajateenistuses, kaadrisõjaväelasena teenimise või välisriigi relvajõudude reservi kuulumise kohta, andmed väljaspool Eestit sõjaväelises operatsioonis osalemise kohta ning andmed luure- või julgeolekuteenistuses töötamise või sellega seoste kohta ning andmed riiklikus või mitteriiklikus relvastatud organisatsioonis või üksuses töötamise kohta;

144) andmed selle kohta, kas taotleja kuulub või on kuulunud kuritegelikku ühendusse, terroristlikku ühendusse või äärmusrühmitusse või omab või on omanud kontakti nendesse kuuluvate või kuulunud isikutega, viibib või on viibinud terroristliku organisatsiooni või äärmusrühmituse kontrolli all oleval alal, puutub või on puutunud kokku tulirelva või lõhkematerjaliga või oskab neid käsitseda või on pannud toime inimsusevastase kuriteo või sõjakuriteo veendumuste alusel;“;

**28)** paragrahvi 9 lõiget 21 täiendatakse punktiga 151 järgmises sõnastuses:

„151) volitatud esindaja andmed, sealhulgas eesnimi või -nimed, perekonnanimi või -nimed, kodakondsus või kodakondsused, sünniaeg, e-posti aadress, telefoninumber, kontaktaadress, sealhulgas tänav või talu, maja- ja korterinumber, küla või alev või linn, vald, maakond, riik, sihtnumber, isikut tõendava dokumendi liik ja number ning selle väljaandnud riik;“;

**29)** paragrahvi 9 lõike 3 sissejuhatavat lauseosa täiendatakse pärast sõna „kodanikust“ sõnadega „või vaba liikumise õigust omava Ühendkuningriigi kodanikust“;

**30)** paragrahvi 9 lõike 3 punkti 6 täiendatakse pärast sõna „Konföderatsiooni“ sõnadega „või vaba liikumise õigust omava Ühendkuningriigi“;

**31)** paragrahvi 9 lõiget 4 täiendatakse punktiga 41 järgmises sõnastuses:

„41) andmed taotluse kooskõlastamise kohta;“;

**32)** paragrahvi 9 lõike 4 punkti 5 täiendatakse pärast sõna „kordsus“ sõnadega „, territoriaalne kehtivus, viisakleebisele kantavad märked“;

**33)** paragrahvi 9 lõiget 4 täiendatakse punktiga 8 järgmises sõnastuses:

„8) andmed menetluses muude tähtsust omavate asjaolude ja kogutud dokumentide kohta.“;

**34)** paragrahvi 9 täiendatakse lõigetega 6 ja 7 järgmises sõnastuses:

„(6) Pikaajalise viisa taotlemisel kantakse andmekogusse taotleja lähedase sugulase ja perekonnaliikme kohta lisaks käesolevas määruses sätestatud andmetele järgmised andmed:

1) suhe taotlejaga;

2) abikaasa puhul välisriigis sõlmitud abielu aeg ja koht ning registreeritud elukaaslase puhul välisriigis kooselu registreerimise aeg ja koht;

3) eesnimi või -nimed;

4) perekonnanimi või -nimed;

5) sugu;

6) Eesti isikukood või selle puudumisel sünniaeg;

7) kodakondsus või kodakondsused;

8) sünnikoht riigi täpsusega;

9) kontaktandmed, sealhulgas kontaktaadress (tänav või talu, maja- ja korterinumber, küla või alev või linn, vald, maakond, riik, sihtnumber), e-posti aadress ja telefoninumber.

(7) Pikaajalise viisa taotleja kohta, kes teenib või on teeninud välisriigi relvajõududes, sealhulgas kaadrisõjaväelasena, luure- või julgeolekuteenistuses, või kes osaleb või on osalenud sõjaväelistes operatsioonides väljaspool Eestit, kantakse lisaks käesolevas määruses sätestatud andmetele andmekogusse järgmised andmed:

1) andmed õppimise kohta sõjaväelistes erikoolides ja -kursustel, sealhulgas kooli või kursuse nimetus, eriala, kooli aadress ja õppimise aeg;

2) andmed sõjaväelistest operatsioonidest osavõtmise kohta teiste riikide territooriumil, sealhulgas selle riigi nimi, ametikoht, osalemise aeg ja ülesanne;

3) teenistus- või töökäigu kirjeldus, sealhulgas asutuse nimi, aadress, sõjaväeosa number, ameti- või töökoht, ülesanne, tegevussuund, väeliik, teenistuse või töötamise periood.“;

**35)** paragrahvi 101 lõiget 1 täiendatakse punktiga 21 järgmises sõnastuses:

„21) kodakondsus või kodakondsused;“;

**36)** paragrahvi 101 lõike 1 punktis 3 asendatakse sõna „isikukood“ sõnaga „sünniaeg“;

**37)** paragrahvi 101 lõiget 1 täiendatakse punktiga 7 järgmises sõnastuses:

„7) foto.“;

**38)** paragrahv 12 tunnistatakse kehtetuks;

**39)** paragrahvi 14 täiendatakse punktidega 3–19 järgmises sõnastuses:

„3) automaatse biomeetrilise isikutuvastuse süsteem – välismaalase biomeetrilised andmed;

4) eeltäidetud viisataotluse andmekogu – viisa taotlemisel nõutavad andmed;

5) Eestis seadusliku aluseta viibivate ja viibinud välismaalaste andmekogu – Eestis ebaseadusliku viibimise ja Eestist lahkuma kohustamise menetlusega seotud andmed;

6) elamislubade ja töölubade register – välismaalase Eestis elamise ja töötamise menetlusega seotud andmed;

7) infosüsteem POLIS – süüteomenetluse, ennetava tegevuse, otsimise ja jälitusmenetluse andmestiku andmed;

8) Interpoli andmebaasid – isikuandmed ning varastatud või kaotatud reisidokumendi andmed;

9) isikut tõendavate dokumentide andmekogu – isiku tuvastamise ja isikusamasuse kontrollimisega seotud andmed ning isikut tõendava dokumendi menetlusega seotud andmed;

10) karistusregister – välismaalase või muu taotlusega seotud isiku karistusandmed;

11) piirikontrolli andmekogu – välismaalase piiriületusega seotud andmed;

12) Schengeni infosüsteemi riiklik register – loovutamise või väljaandmise eesmärgil tagaotsitava isiku andmed, välismaalase suhtes kohaldatud sissesõidukeelu andmed, lahkumisettekirjutuse või kohtulahendiga pandud lahkumiskohustuse andmed, kadunud isiku või sellise isiku andmed, kes on vaja tema enda turvalisuse huvides või kaitseks ohu eest ajutiselt paigutada turvalisse paika, tagaotsitava tunnistaja ja süüdistatava või süüdimõistetu andmed, andmed isiku, dokumendiplangi ja isikut tõendava dokumendi kohta varjatud, küsitlus- või erikontrolli teostamiseks ning varastatud, ebaseaduslikult omastatud või kaotatud dokumendiplangi ja kehtetuks tunnistatud isikut tõendava dokumendi andmed, mis on kantud Schengeni infosüsteemi riiklikusse registrisse arestimise, konfiskeerimise või kriminaalmenetluses asitõendi tagamiseks;

13) rahvastikuregister – taotleja elamisõiguse kontrolli ja seadusjärgse esindaja ning taotleja Eestis või muus Schengeni konventsiooni liikmesriigis elava külastatava isiku ja taotleja Euroopa Liidu, Euroopa Majanduspiirkonna liikmesriigi või Šveitsi Konföderatsiooni kodanikust perekonnaliikme isikuandmed, elu- ja viibimiskoha andmed, perekonnaseisuandmed, surmaandmed ning vanemate, abikaasa või registreeritud elukaaslase ja lapse andmed;

14) riiki sisenemise ja riigist lahkumise süsteem – automaatkalkulaatori andmed ning välismaalase isikliku toimikuga ning sellega seotud riiki sisenemise ja riigist lahkumise andmestikuga või andmestikega ning sisenemiskeeluandmestikuga seotud andmed;

15) riiklik rahvusvahelise kaitse andmise register – taotleja, külastatava eraisiku, külastatava juriidilise isiku esindaja, Euroopa Liidu kodanikust pereliikme rahvusvahelise kaitse või ajutise kaitse menetlusega seotud andmed;

16) sissesõidukeeldude riiklik register – välismaalase suhtes kohaldatud sissesõidukeelu andmed;

17) Euroopa Liidu ühtne viisainfosüsteem (edaspidi *VIS*) – lühiajalise viisa menetlusega seotud andmed;

18) välismaalase lühiajalise Eestis töötamise registreerimise andmekogu – välismaalase lühiajalise Eestis töötamise menetlusega seotud andmed;

19) äriregister – tööandjaga seotud andmed.“;

**40)** paragrahv 15, § 16 punkt 2, § 17 lõige 3 ja § 18 tunnistatakse kehtetuks;

**41)** paragrahvi 20 lõikes 2 asendatakse sõnad „vastutava töötleja ning Kaitsepolitseiameti ning Välisministeeriumi“ sõnadega „kaasvastutava töötleja“;

**42)** paragrahvi 20 lõike 6 esimesest lausest jäetakse välja sõnad „kolmandatele isikutele“;

**43)** paragrahvi 20 lõige 7 sõnastatakse järgmiselt:

„(7) Infosüsteemide andmevahetuskihi kaudu andmetele juurdepääs võimaldatakse tehniliste võimaluste piires mahus, mis ei takista kaasvastutavale töötlejale pandud ülesannete täitmist.“;

**44)** paragrahvi 20 lõikes 8 asendatakse sõnad „Euroopa Liidu ühtsesse viisainfosüsteemi (edaspidi *VIS*)“ sõnaga „VIS-i“;

**45)** määrust täiendatakse §-ga 201 järgmises sõnastuses:

„**§ 201. Juurdepääs VIS-i andmetele õiguskaitse eesmärgil**

(1) VIS-i andmetele juurdepääsutaotlus esitatakse Politsei- ja Piirivalveametile.

(2) VIS-i andmeid võib töödelda üksnes kriminaalmenetluse seadustiku § 12619 lõikes 2 nimetatud kuriteo ennetamiseks, tõkestamiseks, avastamiseks ja menetlemiseks, sellise kuriteoga seotud kõrgendatud ohu väljaselgitamiseks ja tõrjumiseks ning korrarikkumise kõrvaldamiseks.

(3) Politsei- ja Piirivalveamet, Kaitsepolitseiamet, Välisluureamet, Maksu- ja Tolliamet ning Keskkonnaamet võivad lõikes 2 sätestatud eesmärgil taotleda ja saada VIS-i andmeid.“;

**46)** paragrahvi 21 lõigetes 1 ja 2 asendatakse sõnad „vastutav töötleja, Kaitsepolitseiamet või Välisministeerium“ sõnadega „kaasvastutav töötleja“;

**47)** paragrahvi 21 lõike 1 punktis 2 asendatakse sõnad „seaduses sätestatud“ sõnaga „õiguslik“;

**48)** paragrahvi 26 tekst muudetakse ja sõnastatakse järgmiselt:

„Andmekogu likvideeritakse seaduse alusel.“

**§ 12.** **Siseministri 18. detsembri 2023. aasta määruse nr 27 „Välismaalase lühiajalise Eestis töötamise registreerimise andmekogu põhimäärus“ muutmine**

Siseministri 18. detsembri 2023. aasta määruses nr 27 „Välismaalase lühiajalise Eestis töötamise registreerimise andmekogu põhimäärus“ tehakse järgmised muudatused:

**1)** paragrahvi 2 lõige 2 sõnastatakse järgmiselt:

„(2) Andmekogu pidamise eesmärgi ja Euroopa Liidu õigusaktis, välislepingus, seaduses või määruses sätestatud ülesande täitmiseks töödeldakse andmekogus välismaalase lühiajalise Eestis töötamise registreerimise ja selle kehtetuks tunnistamise menetluse andmeid.“;

**2)** paragrahvi 7 täiendatakse punktiga 71 järgmises sõnastuses:

„71) andmed õppimise, töötamise ja muude oluliste asjaolude kohta;“;

**3)** paragrahvi 10 punkti 15 täiendatakse pärast sõna „iduettevõtte“ sõnadega „või kasvuettevõtte“;

**4)** paragrahvi 10 täiendatakse punktiga 21 järgmises sõnastuses:

„21) märge spordialaliidu nõusoleku kohta välismaalase Eestisse tööle asumiseks sportlasena, treenerina, spordikohtunikuna või sporditöötajana, kui välismaalase tööandja ei ole spordialaliit ja välismaalase lühiajalise Eestis töötamise registreerimisel taotletakse välismaalaste seaduse § 107 lõike 12 punktis 4 sätestatud erandi kohaldamist.“;

**5)** paragrahvi 12 punktis 5 asendatakse sõnad „otsimise andmestiku andmed“ sõnadega „süüteomenetluse, ennetava tegevuse, otsimise ja jälitusmenetluse andmestiku andmed“;

**6)** paragrahvi 12 punkti 16 täiendatakse pärast sõnu „turvalisse paika,“ sõnadega „tagaotsitava tunnistaja ja süüdistatava või süüdimõistetu andmed, andmed isiku, dokumendiplangi ja isikut tõendava dokumendi kohta varjatud, küsitlus- või erikontrolli teostamiseks“.

**§ 13. Siseministri 4. detsembri 2015. aasta määruse nr 67 „Välismaalase lühiajalise Eestis töötamise registreerimise kord“ muutmine**

Siseministri 4. detsembri 2015. aasta määruses nr 67 „Välismaalase lühiajalise Eestis töötamise registreerimise kord“ tehakse järgmised muudatused:

**1)** paragrahvi 1 pealkirjas ja lõikes 1, § 6 lõigete 3 ja 4 sissejuhatavas lauseosas ning lõikes 12, § 7 lõikes 6, 7 ja 8, § 8 lõike 21 sissejuhatavas lauseosas ning lõike 5 punktides 8, 9 ja 10 asendatakse sõnad „lühiajaline töötamine“ sõnadega „lühiajaline Eestis töötamine“ vastavas käändes;

**2)** paragrahvi 1 lõiked 4–5 tunnistatakse kehtetuks;

**3)** paragrahvi 2 lõige 1 sõnastatakse järgmiselt:

„(1) Taotlus peab olema täidetud loetavalt ja üheselt mõistetavalt eesti või inglise keeles.“;

**4)** paragrahvi 5 täiendatakse punktiga 5 järgmises sõnastuses:

„5) välismaalaste seaduse §-s 8 sätestatud tegevust tõendav dokument.“;

**5)** paragrahvi 6 lõige 2 tunnistatakse kehtetuks;

**6)** paragrahvi 6 lõike 3 punktis 1 asendatakse sõna „töölepinguseaduse“ sõnadega „töölepingu seaduse“;

**7)** paragrahvi 6 lõikes 8 asendatakse sõnad „eksperdikomisjoni arvamuse või vastavad andmed, sealhulgas eksperdikomisjoni“ sõnadega „ekspertkomisjoni arvamuse või ekspertkomisjonile esitatud“;

**8)** paragrahvi 6 täiendatakse lõikega 91 järgmises sõnastuses:

„(91) Lühiajalise Eestis töötamise registreerimise taotlemisel töötamiseks kasvuettevõttes välismaalaste seaduse § 1063 tähenduses, esitab tööandja kasvuettevõtte määratlusele vastavuse hindamise ekspertkomisjoni arvamuse või ekspertkomisjonile esitatud taotluse numbri.“;

**9)** paragrahvi 6 lõike 10 sissejuhatavat lauseosa täiendatakse pärast sõna „sisalduvad“ sõnaga „vähemalt“;

**10)** paragrahvi 6 lõiked 11 ja 13 tunnistatakse kehtetuks;

**11)** paragrahvi 6 täiendatakse lõikega 14 järgmises sõnastuses:

„(14) Lühiajalise Eestis töötamise registreerimise taotlemisel välismaalaste seaduse § 106 lõike 1 alusel töötamiseks sportlasena, treenerina, spordikohtunikuna või sporditöötajana esitatakse spordialaliidu nõusolek välismaalase Eestisse tööle asumise kohta, kui välismaalase tööandja ei ole spordialaliit.“;

**12)** paragrahvi 7 lõiked 2 ja 21 sõnastatakse järgmiselt:

„(2) Kui tööandja või tema volitatud isik on esitanud Politsei- ja Piirivalveametile välismaalase lühiajalise Eestis töötamise registreerimise taotluse, on välismaalaste seaduse § 106 lõikes 14, 13 ja 17 ning §-s 1063 nimetatud juhul välismaalase Eestis töötamine seaduslik kuni taotluse suhtes otsuse tegemiseni.

(21) Kui välismaalase lühiajalise Eestis töötamise registreerimist taotletakse välismaalaste seaduse § 106 lõike 10 alusel on välismaalase Eestis töötamine seaduslik kuni taotluse suhtes otsuse tegemiseni järgmistel tingimustel:

1) tööandja või tema esindusõigusega isik on esitanud määruses sätestatud korras Politsei- ja Piirivalveametile välismaalase lühiajalise Eestis töötamise registreerimise taotluse;

2) välismaalane on viimase viie aasta jooksul töötanud Eestis hooajatöötajana ja

3) välismaalase lühiajalise Eestis töötamise registreerimist ei ole kehtetuks tunnistatud välismaalaste seaduse §-s 109 sätestatu kohaselt.“;

**13)** paragrahvi 7 lõiget 4 täiendatakse pärast tekstiosa „13 ja 17“ tekstiosaga „, §-s 1063“;

**14)** paragrahvi 7 lõikes 4 asendatakse sõna „teates“ sõnaga „taotluses“;

**15)** paragrahvi 7 lõiget 8 täiendatakse pärast sõna „välismaalast“ sõnaga „kirjalikult“;

**16)** paragrahvi 8 lõike 4 sissejuhatavas lauseosas asendatakse sõnad „kellele taotletakse lühiajalise Eestis töötamise registreerimist“ sõnadega „kelle lühiajalise Eestis töötamise registreerimist taotletakse“;

**17)** paragrahvi 8 lõiget 4 täiendatakse punktiga 61 järgmises sõnastuses:

„61) andmed õppimise, töötamise ja muude oluliste asjaolude kohta;“;

**18)** paragrahvi 8 lõike 5 punkt 11 tunnistatakse kehtetuks;

**19)** paragrahvi 8 täiendatakse lõikega 7 järgmises sõnastuses:

„(7) Lõike 4 punktis 61 nimetatud andmete esitamist ei nõuta, kui andmed on esitatud varem välismaalase lühiajalise Eestis töötamise registreerimise, pikaajalise viisa või elamisloa taotlemisel ja need ei ole pärast eelmise välismaalase lühiajalise Eestis töötamise registreerimise, pikaajalise viisa või elamisloa taotluse esitamist muutunud.“.

**§ 14. Määruse jõustumine**

(1) Määruse § 3 punktid 2–4, 13 ja 20, § 4, § 7 punktid 1, 3–5, 7–8, 12, 15–16, 22–27 ja 29–34, § 8 punktid 7–15, 22–27, 31–35, 37–38, 40–43, 46, 49–53, 56, 60, 64 ja 68, § 9, § 10 punkt 2, § 11 punktid 1–30, 32, 34–38, 40–43 ja 46–48, § 12 punktid 2 ja 4 ning § 13 punktid 2, 4–5, 11–13 ja 17–19 jõustuvad 1. jaanuaril 2026. aastal.

(2) Määruse § 11 punkt 45 jõustub kuupäeval, mille Euroopa Komisjon määrab Euroopa Parlamendi ja nõukogu määruse (EL) 2018/1240 artikli 88 lõike 1 alusel vastu võetud otsuses Euroopa reisiinfo ja -lubade süsteemi kasutusele võtmiseks.

(3) Määruse § 3 punktid 1, 14, 18 ja 23 jõustuvad 1. jaanuaril 2028. aastal.

(allkirjastatud digitaalselt)

Igor Taro

Siseminister

(allkirjastatud digitaalselt)

Tarmo Miilits

Kantsler